title: Rozhodnutie Rady (EÚ) 2015/771 zo 7. mája 2015 o pozícii, ktorá sa má zaujať v mene Európskej únie v spoločnom výbore zriadenom na základe Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb, pokiaľ ide o zmenu prílohy III (Vzájomné uznávanie odborných kvalifikácií) k uvedenej dohode

text:
               14.5.2015

               SK

               Úradný vestník Európskej únie

               L 121/7

         ROZHODNUTIE RADY (EÚ) 2015/771
   zo 7. mája 2015
   o pozícii, ktorá sa má zaujať v mene Európskej únie v spoločnom výbore zriadenom na základe Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb, pokiaľ ide o zmenu prílohy III (Vzájomné uznávanie odborných kvalifikácií) k uvedenej dohode
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 46, 53 a 62 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Dohoda medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (1) (ďalej len „dohoda“) bola podpísaná 21. júna 1999 a nadobudla platnosť 1. júna 2002.

               (2)

               Podľa článku 18 dohody sa zmeny prílohy III (Vzájomné uznávanie odborných kvalifikácií) k dohode majú prijímať rozhodnutím spoločného výboru zriadeného podľa článku 14 dohody (ďalej len „spoločný výbor“).

               (3)

               S cieľom zachovať jednotné a správne uplatňovanie právnych aktov Únie a predchádzať administratívnym a možným právnym ťažkostiam by sa mala zmeniť príloha III (Vzájomné uznávanie odborných kvlaifikácií) k dohode, aby sa zohľadnili nové právne akty Únie, na ktoré sa v dohode ešte neodkazuje.

               (4)

               Je vhodné stanoviť pozíciu, ktorá sa má zaujať v mene Únie v spoločnom výbore, pokiaľ ide o zmenu prílohy III (Vzájomné uznávanie odborných kvalifikácií) k dohode.

               (5)

               Pozícia Únie v spoločnom výbore by preto mala vychádzať z pripojeného návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má prijať v mene Európskej únie v spoločnom výbore zriadenom podľa článku 14 Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (ďalej len „spoločný výbor“), pokiaľ ide o zmenu prílohy III (Vzájomné uznávanie odborných kvalifikácií) k dohode, vychádza z návrhu rozhodnutia spoločného výboru pripojeného k tomuto rozhodnutiu.
   Zástupcovia Únie v spoločnom výbore môžu odsúhlasiť menšie technické zmeny v návrhu rozhodnutia bez ďalšieho rozhodnutia Rady.
   Článok 2
   Rozhodnutie spoločného výboru sa po jeho prijatí uverejní v Úradnom vestníku Európskej únie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 7. mája 2015

            Za Radu

            predseda

         E. RINKĒVIČS

      (1)  Ú. v. ES L 114, 30.4.2002, s. 6.

      NÁVRH
      ROZHODNUTIE SPOLOČNÉHO VÝBORU 2015/…
      zriadeného podľa článku 14 Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb
      z …,
      ktorým sa mení príloha III (Vzájomné uznávanie odborných kvlaifikácií) k uvedenej dohode
      SPOLOČNÝ VÝBOR,
      so zreteľom na Dohodu medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (1) (ďalej len „dohoda“), a najmä na jej články 14 a 18,
      keďže:

                  (1)

                  Dohoda bola podpísaná 21. júna 1999 a nadobudla platnosť 1. júna 2002.

                  (2)

                  Príloha III (Vzájomné uznávanie odborných kvalifikácií) k dohode bola nahradená rozhodnutím Spoločného výboru EÚ – Švajčiarsko č. 2/2011 (2) a mala by sa aktualizovať, aby sa zohľadnili nové právne akty Európskej únie a Švajčiarska, ktoré boli od uvedeného dátumu prijaté,

            PRIJAL TOTO ROZHODNUTIE:
      Článok 1
      Príloha III (Vzájomné uznávanie odborných kvalifikácií) k dohode sa mení tak, ako sa uvádza v prílohe k tomuto rozhodnutiu.
      Článok 2
      Toto rozhodnutie je vyhotovené v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.
      Článok 3
      Toto rozhodnutie nadobúda účinnosť dňom jeho prijatia spoločným výborom.

         V …

               Za spoločný výbor

               predseda

         (1)  Ú. v. ES L 114, 30.4.2002, s. 6.

         (2)  Ú. v. EÚ L 277, 22.10.2011, s. 20.

      PRÍLOHA
      Príloha III (Vzájomné uznávanie odborných kvalifikácií) k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb sa mení takto:

                  1.

                  V časti nazvanej „ODDIEL A: AKTY, NA KTORÉ SA ODKAZUJE“ sa v bode 1 písm. a) dopĺňajú tieto zarážky:

                              „—

                              nariadením Komisie (EÚ) č. 623/2012 z 11. júla 2012, ktorým sa mení a dopĺňa príloha II k smernici Európskeho parlamentu a Rady 2005/36/ES o uznávaní odborných kvalifikácií (Ú. v. EÚ L 180, 12.7.2012, s. 9),

                              —

                              oznámením Komisie – Oznámenie o odborných združeniach alebo organizáciách, ktoré spĺňajú podmienky článku 3 ods. 2 uvedené v prílohe I k smernici 2005/36/ES (Ú. v. EÚ C 182, 23.6.2011, s. 1),

                              —

                              oznámením Komisie – Oznámenie o dôkazoch formálnych kvalifikácií – smernica 2005/36/ES o uznávaní odborných kvalifikácií (príloha V) (Ú. v. EÚ C 183, 24.6.2011, s. 1),

                              —

                              oznámením Komisie – Oznámenie o dokladoch o formálnych kvalifikáciách – smernica 2005/36/ES o uznávaní odborných kvalifikácií (príloha V) (Ú. v. EÚ C 367, 16.12.2011, s. 5),

                              —

                              oznámením Komisie – Oznámenie o dokladoch o formálnych kvalifikáciách – smernica 2005/36/ES o uznávaní odborných kvalifikácií (príloha V) (Ú. v. EÚ C 244, 14.8.2012, s. 1),

                              —

                              oznámením Komisie – Oznámenie o dokladoch o formálnych kvalifikáciách – smernica 2005/36/ES o uznávaní odborných kvalifikácií (príloha V) (Ú. v. EÚ C 396, 21.12.2012, s. 1),

                              —

                              oznámením Komisie – Oznámenie o dokladoch o formálnych kvalifikáciách – smernica 2005/36/ES o uznávaní odborných kvalifikácií (príloha V) (Ú. v. EÚ C 183, 28.6.2013, s. 4),

                              —

                              oznámením Komisie – Oznámenie o dokladoch o formálnych kvalifikáciách – smernica 2005/36/ES o uznávaní odborných kvalifikácií (príloha V) (Ú. v. EÚ C 301, 17.10.2013, s. 1).“

                  2.

                  V bode 1 písm. g) sa dopĺňajú tieto záznamy:

                              „Krajina

                              Názov

                              Klinická onkológia
                              Minimálne trvanie odbornej prípravy: 5 rokov

                              Švajčiarsko

                              Medizinische Onkologie
                              Oncologie médicale
                              Oncologia medica

                              Krajina

                              Názov

                              Lekárska genetika
                              Minimálne trvanie odbornej prípravy: 4 roky

                              Švajčiarsko

                              Medizinische Genetik
                              Génétique médicale
                              Genetica medica“

                  3.

                  V bode 1 písm. g) sa záznam týkajúci sa názvu „Interné lekárstvo“ nahrádza takto:

                              „Krajina

                              Názov

                              Interné lekárstvo
                              Minimálne trvanie odbornej prípravy: 5 rokov

                              Švajčiarsko

                              Allgemeine Innere Medizin
                              Médecine interne générale
                              Medicina interna generale“

                  4.

                  V bode 1 písm. i) sa dopĺňa tento záznam:

                              „Krajina

                              Doklad o formálnych kvalifikáciách

                              Orgán udeľujúci doklad o dosiahnutých kvalifikáciách

                              Označenie profesie

                              Referenčný dátum

                              Švajčiarsko

                                          3.

                                          Diplomierte Pflegefachfrau HF, diplomierter Pflegefachmann HF
                                          Infirmière diplômée ES, infirmier diplômé ES
                                          Infermiera diplomata SSS, infermiere diplomato SSS

                              Höhere Fachschulen, die staatlich anerkannte Bildungsgänge durchführen
                              Écoles supérieures qui proposent des filières de formation reconnues par l' État
                              Scuole specializzate superiori che propongono dei cicli di formazione riconosciuti dallo Stato

                              Pflegefachfrau, Pflegefachmann
                              Infirmière, infirmier
                              Infermiera, infermiere

                              1. jún 2002“

                  5.

                  V bode 1 písm. m) sa tabuľka nahrádza takto:

                              „Krajina

                              Doklad o formálnych kvalifikáciách

                              Orgán udeľujúci doklad o dosiahnutých kvalifikáciách

                              Označenie profesie

                              Referenčný dátum

                              Švajčiarsko

                                          1.

                                          Diplomierte Hebamme
                                          Sage-femme diplômée
                                          Levatrice diplomata

                              Schulen, die staatlich anerkannte Bildungsgänge durchführen
                              Écoles qui proposent des filières de formation reconnues par l' État
                              Scuole che propongono dei cicli di formazione riconosciuti dallo Stato

                              Hebamme
                              Sage-femme
                              Levatrice

                              1. jún 2002

                                          2.

                                          [Bachelor of Science [Name of the UAS] in Midwifery]
                                          ‚Bachelor of Science HES-SO de Sage-femme‘ (Bachelor of Science HES-SO in Midwifery)
                                          ‚Bachelor of Science BFH Hebamme‘(Bachelor of Science BFH in Midwifery)
                                          ‚Bachelor of Science ZFH Hebamme‘(Bachelor of Science ZHAW in Midwifery)

                              Schulen, die staatlich anerkannte Bildungsgänge durchführen
                              Écoles qui proposent des filières de formation reconnues par l'État
                              Scuole che propongono dei cicli di formazione riconosciuti dallo Stato

                              Hebamme
                              Sage-femme
                              Levatrice

                              1. jún 2002“


title: Rozhodnutie Rady (SZBP) 2017/50 z 11. januára 2017, ktorým sa mení rozhodnutie 2014/219/SZBP o misii Európskej únie v rámci SBOP v Mali (EUCAP Sahel Mali)

text:
               12.1.2017

               SK

               Úradný vestník Európskej únie

               L 7/18

         ROZHODNUTIE RADY (SZBP) 2017/50
   z 11. januára 2017,
   ktorým sa mení rozhodnutie 2014/219/SZBP o misii Európskej únie v rámci SBOP v Mali (EUCAP Sahel Mali)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 15. apríla 2014 rozhodnutie 2014/219/SZBP (1) o misii Európskej únie v rámci SBOP v Mali (EUCAP Sahel Mali). Misia získala mandát a referenčnú sumu do 14. januára 2017.

               (2)

               Politický a bezpečnostný výbor v nadväznosti na strategické preskúmanie misie odporučil, aby sa mandát misie EUCAP Sahel Mali upravil a predĺžil o obdobie dvoch rokov. Na obdobie od 15. januára 2017 do 14. januára 2018 by sa mala poskytnúť referenčná suma.

               (3)

               Rozhodnutie 2014/219/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2014/219/SZBP sa mení takto:

               (1)

               Článok 2 sa nahrádza takto:
               „Článok 2
               Ciele a úlohy
               1.   Misia EUCAP Sahel Mali má za cieľ umožniť malijským orgánom obnoviť a udržať ústavný a demokratický poriadok, ako aj podmienky pre trvalý mier v Mali a obnoviť a udržať autoritu a legitímnosť štátu na celom území Mali prostredníctvom efektívneho opätovného nastolenia štátnej správy.
               2.   Na podporu dynamického procesu obnovy štátnej moci v Mali, ako aj vykonávania Dohody o mieri a zmierení v Mali, ktorá sa podpísala 15. mája a 20. júna 2015, v úzkej spolupráci s ostatnými medzinárodnými aktérmi, najmä misiou MINIMUSMA, misia EUCAP Sahel Mali pomáha a poskytuje poradenstvo vnútorným bezpečnostným silám pri vykonávaní reformy bezpečnosti stanovenej novou vládou s cieľom:

                           a)

                           zlepšiť ich operačnú účinnosť,

                           b)

                           obnoviť ich jednotlivé hierarchické štruktúry,

                           c)

                           posilniť úlohu správnych a súdnych orgánov v oblasti riadenia a kontroly ich úloh a

                           d)

                           uľahčiť ich rozvinutie na severe krajiny.

                     3.   Misia EUCAP Sahel Mali prispieva v rámci svojich činností k zlepšeniu interoperability a koordinácie medzi vnútornými bezpečnostnými silami krajín skupiny G5 Sahel a vnútornými bezpečnostnými silami Mali.
               4.   Na dosiahnutie svojho cieľa koná misia EUCAP Sahel Mali na základe strategických operačných usmernení vymedzených v koncepcii krízového riadenia, ktorú Rada schválila 17. marca 2014, a rozvinutých v dokumentoch operačného plánovania schválených Radou.“

               (2)

               Článok 14 ods. 1 sa nahrádza takto:
               „1.   Referenčná suma určená na pokrytie výdavkov spojených s misiou EUCAP Sahel Mali od 15. apríla 2014 do 14. januára 2015 je 5 500 000 EUR. Referenčná suma určená na pokrytie výdavkov spojených s misiou EUCAP Sahel Mali od 15. januára 2015 do 14. januára 2016 je 11 400 000 EUR. Referenčná suma určená na pokrytie výdavkov spojených s misiou EUCAP Sahel Mali od 15. januára 2016 do 14. januára 2017 je 19 775 000 EUR. Referenčná suma určená na pokrytie výdavkov spojených s misiou EUCAP Sahel Mali od 15. januára 2017 do 14. januára 2018 je 29 800 000 EUR. O výške referenčnej sumy na nasledujúce obdobia rozhodne Rada.“

               (3)

               Článok 17 sa mení takto:

                           a)

                           vkladá sa tento odsek:
                           „1a.   VP je splnomocnený poskytnúť Európskej agentúre pre pohraničnú a pobrežnú stráž (Frontex) utajované skutočnosti a dokumenty EÚ vytvorené na účely misie EUCAP Sahel Mali do stupňa utajenia, ktorý určí Rada v súlade s rozhodnutím 2013/488/EÚ. Na tento účel sa vypracujú dohody medzi VP a agentúrou Frontex.“

                           b)

                           odsek 4 sa nahrádza takto:
                           „4.   VP môže takéto oprávnenia, ako aj spôsobilosť uzatvárať dohody uvedené v tomto článku delegovať na úradníkov ESVČ, veliteľa civilnej operácie a/alebo na vedúceho misie v súlade s oddielom VII prílohy VI k rozhodnutiu Rady 2013/488/EÚ.“

               (4)

               V článku 18 sa posledná veta nahrádza takto:
               „Uplatňuje sa do 14. januára 2019.“

         Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 11. januára 2017

            Za Radu

            predseda

         L. GRECH

      (1)  Rozhodnutie Rady 2014/219/SZBP z 15. apríla 2014 o misii Európskej únie v rámci SBOP v Mali (EUCAP Sahel Mali) (Ú. v. EÚ L 113, 16.4.2014, s. 21).


title: 2013/168/EÚ: Rozhodnutie Európskej centrálnej banky z  20. marca 2013 , ktorým sa zrušujú rozhodnutia ECB/2011/4 o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo garantovaných írskou vládou, ECB/2011/10 o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo garantovaných portugalskou vládou, ECB/2012/32 o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo plne garantovaných Helénskou republikou a ECB/2012/34 o dočasných zmenách pravidiel týkajúcich sa akceptovateľnosti zábezpeky denominovanej v cudzej mene (ECB/2013/5)

text:
               5.4.2013

               SK

               Úradný vestník Európskej únie

               L 95/21

         ROZHODNUTIE EURÓPSKEJ CENTRÁLNEJ BANKY
   z 20. marca 2013,
   ktorým sa zrušujú rozhodnutia ECB/2011/4 o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo garantovaných írskou vládou, ECB/2011/10 o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo garantovaných portugalskou vládou, ECB/2012/32 o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo plne garantovaných Helénskou republikou a ECB/2012/34 o dočasných zmenách pravidiel týkajúcich sa akceptovateľnosti zábezpeky denominovanej v cudzej mene
   (ECB/2013/5)
   (2013/168/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 31 prvú zarážku, článok 12.1, článok 18 a článok 34.1 druhú zarážku,
   so zreteľom na usmernenie ECB/2011/14 z 20. septembra 2011 o nástrojoch a postupoch menovej politiky Eurosystému (1), a najmä na jeho prílohu I oddiely 1.6, 6.3.1 a 6.3.2,
   keďže:

               (1)

               Obsah rozhodnutia ECB/2012/34 z 19. decembra 2012 o dočasných zmenách pravidiel týkajúcich sa akceptovateľnosti zábezpeky denominovanej v cudzej mene (2) by sa mal stať súčasťou usmernenia ECB/2012/18 z 2. augusta 2012 o dodatočných dočasných opatreniach týkajúcich sa refinančných operácií Eurosystému a akceptovateľnosti zábezpeky, ktorým sa mení a dopĺňa usmernenie ECB/2007/9 (3), ktoré je základným právnym aktom upravujúcim dočasné opatrenia týkajúce sa refinančných operácií Eurosystému a akceptovateľnosti zábezpeky.

               (2)

               Obsah rozhodnutí ECB/2011/4 z 31. marca 2011 o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo garantovaných írskou vládou (4), ECB/2011/10 zo 7. júla 2011 o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo garantovaných portugalskou vládou (5) a ECB/2012/32 z 19. decembra 2012 o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo plne garantovaných Helénskou republikou (6) by sa v záujme jednoznačnosti a súladu a s cieľom zjednodušiť rámec Eurosystému pre zábezpeku mal stať tiež súčasťou usmernenia upravujúceho dočasné opatrenia o akceptovateľnosti zábezpeky v operáciách menovej politiky.

               (3)

               Tieto postupy, ktoré sa implementujú prostredníctvom vyhotovenia prepracovaného znenia usmernenia ECB/2012/18, by mali zároveň umožniť národným centrálnym bankám členských štátov, ktorých menou je euro, aby implementovali dodatočné opatrenia na zvýšenie podpory poskytovania úverov v zmluvnom a regulačnom rámci, ktorý platí pre ich zmluvné strany.

               (4)

               Rozhodnutia ECB/2011/4, ECB/2011/10, ECB/2012/32 a ECB/2012/34 by sa preto mali zrušiť,

         PRIJALA TOTO ROZHODNUTIE:
   Článok 1
   Zrušenie rozhodnutí ECB/2011/4, ECB/2011/10, ECB/2012/32 a ECB/2012/34
   1.   Rozhodnutia ECB/2011/4, ECB/2011/10, ECB/2012/32 a ECB/2012/34 sa zrušujú s účinnosťou od 3. mája 2013.
   2.   Odkazy na zrušené rozhodnutia sa považujú za odkazy na usmernenie ECB/2013/4.
   Článok 2
   Nadobudnutie účinnosti
   Toto rozhodnutie nadobúda účinnosť 22. marca 2013.

      Vo Frankfurte nad Mohanom 20. marca 2013

            Prezident ECB

         Mario DRAGHI

      (1)  Ú. v. EÚ L 331, 14.12.2011, s. 1.

      (2)  Ú. v. EÚ L 14, 18.1.2013, s. 22.

      (3)  Ú. v. EÚ L 218, 15.8.2012, s. 20.

      (4)  Ú. v. EÚ L 94, 8.4.2011, s. 33.

      (5)  Ú. v. EÚ L 182, 12.7.2011, s. 31.

      (6)  Ú. v. EÚ L 359, 29.12.2012, s. 74.


title: 2007/44/ES: Rozhodnutie Európskej centrálnej banky z 15. decembra 2006 o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania (ECB/2006/23)

text:
               31.1.2007

               SK

               Úradný vestník Európskej únie

               L 24/5

      ROZHODNUTIE EURÓPSKEJ CENTRÁLNEJ BANKY

   z 15. decembra 2006
   o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania
   (ECB/2006/23)
   (2007/44/ES)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 28.5,
   keďže:

               (1)

               Úprava vážených podielov pridelených národným centrálnym bankám (NCB) v rozšírenom kľúči na upisovanie základného imania Európskej centrálnej banky (ECB) (ďalej len „vážené podiely v kľúči základného imania“ a „kľúč základného imania“) uvedená v rozhodnutí ECB/2006/21 z 15. decembra 2006 o percentuálnych podieloch národných centrálnych bánk v kľúči na upisovanie základného imania Európskej centrálnej banky (1) vyžaduje, aby Rada guvernérov upravila podmienky prevodov podielov na základnom imaní medzi NCB, ktoré sú členmi Európskeho systému centrálnych bánk (ESCB) k 31. decembru 2006, tak, aby sa zabezpečilo, že rozdelenie týchto podielov zodpovedá prijatej úprave. Z tohto dôvodu je potrebné prijať nové rozhodnutie ECB, ktoré s účinnosťou od 1. januára 2007 zruší rozhodnutie ECB/2004/7 z 22. apríla 2004 o podmienkach prevodov podielov na základnom imaní Európskej centrálnej banky medzi národnými centrálnymi bankami a úpravy splateného základného imania (2).

               (2)

               Bulgarian National Bank a Banca Naţională a României nie sú až do 1. januára 2007 súčasťou ESCB, čo znamená, že prevody podielov na základnom imaní podľa článku 28.5 štatútu sa na ne v tomto prípade nevzťahujú.

               (3)

               Rozhodnutie ECB/2006/22 z 15. decembra 2006 o opatreniach potrebných na splatenie základného imania Európskej centrálnej banky zúčastnenými národnými centrálnymi bankami (3) upravuje, akým spôsobom a v akej výške majú NCB členských štátov, ktoré prijali euro (ďalej len „zúčastnené NCB“), povinnosť splatiť základné imanie ECB vzhľadom na rozšírený kľúč základného imania. Rozhodnutie ECB/2006/26 z 18. decembra 2006 o opatreniach potrebných na splatenie základného imania Európskej centrálnej banky nezúčastnenými národnými centrálnymi bankami (4) upravuje percentuálnu výšku, ktorú sú NCB členských štátov, ktoré k 1. januáru 2007 neprijmú euro (ďalej len „nezúčastnené NCB“), povinné vzhľadom na rozšírený kľúč základného imania splatiť s účinnosťou od 1. januára 2007.

               (4)

               Zúčastnené NCB s výnimkou Banka Slovenije už splatili svoje podiely na upísanom základnom imaní ECB, ako sa vyžaduje na základe rozhodnutia ECB/2004/6 z 22. apríla 2004 o opatreniach potrebných na splatenie základného imania Európskej centrálnej banky zúčastnenými národnými centrálnymi bankami (5). Vzhľadom na to sa v článku 2 ods. 1 rozhodnutia ECB/2006/22 ustanovuje, že podľa potreby by mala buď zúčastnená NCB previesť dodatočnú sumu na ECB, alebo obdržať naspäť sumu od ECB tak, aby sa dosiahli sumy uvedené v tabuľke v článku 1 rozhodnutia ECB/2006/22.

               (5)

               Okrem toho článok 2 ods. 1 a 2 rozhodnutia ECB/2006/30 z 30. decembra 2006 o splatení základného imania, prevode devízových rezerv a príspevku Banka Slovenije do devízových fondov a rezerv Európskej centrálnej banky (6) ustanovuje, že Banka Slovenije, ktorá bude od 1. januára 2007 zúčastnenou NCB, je vzhľadom na rozšírený kľúč základného imania povinná splatiť zostávajúcu časť svojho upísaného podielu na základnom imaní ECB, aby sa dosiahla suma stanovená pri jej názve v tabuľke v článku 1 rozhodnutia ECB/2006/22.

               (6)

               Rovnako nezúčastnené NCB s výnimkou Bulgarian National Bank a Banca Naţională a României už splatili svoje podiely na upísanom základnom imaní ECB, ako sa vyžaduje na základe rozhodnutia ECB/2004/10 z 23. apríla 2004 o opatreniach potrebných na splatenie základného imania Európskej centrálnej banky nezúčastnenými národnými centrálnymi bankami (7). Vzhľadom na to sa v článku 2 ods. 1 rozhodnutia ECB/2006/26 stanovuje, že podľa potreby má každá z nich buď previesť dodatočnú sumu na ECB, alebo obdržať sumu od ECB tak, aby sa dosiahli sumy uvedené v tabuľke v článku 1 rozhodnutia ECB/2006/26. V článku 2 ods. 2 rozhodnutia ECB/2006/26 sa stanovuje, že Bulgarian National Bank a Banca Naţională a României majú previesť na ECB sumu uvedenú pri ich názvoch v tabuľke v článku 1 toho istého rozhodnutia,

         ROZHODLA TAKTO:
   Článok 1
   Prevod podielov na základnom imaní
   Vzhľadom na podiel na základnom imaní ECB, ktorý každá NCB s výnimkou Bulgarian National Bank a Banca Naţională a României upíše k 31. decembru 2006, a na podiel na základnom imaní ECB, ktorý každá z týchto NCB upíše s účinnosťou od 1. januára 2007 ako dôsledok úpravy vážených podielov v kľúči základného imania, ako je ustanovený v článku 2 rozhodnutia ECB/2006/21, tieto NCB prevedú medzi sebou podiely na základnom imaní prostredníctvom prevodov na ECB a z ECB tak, aby sa zabezpečilo, že s účinnosťou od 1. januára 2007 rozdelenie podielov na základnom imaní zodpovedá upraveným váženým podielom. Na základe tohto článku a bez toho, aby boli potrebné ďalšie formality alebo úkony, každá z týchto NCB s účinnosťou od 1. januára 2007 buď prevedie, alebo obdrží podiel na upísanom základnom imaní ECB uvedený pri jej názve v štvrtom stĺpci tabuľky v prílohe 1 k tomuto rozhodnutiu, pričom „+“ znamená podiel na základnom imaní, ktorý ECB prevedie na NCB, a „-“ znamená podiel na základnom imaní, ktorý NCB prevedie na ECB.
   Článok 2
   Úprava splateného základného imania
   1.   Vzhľadom na výšku základného imania ECB, ktorú každá NCB, kde je to relevantné, splatila, a na výšku základného imania ECB, ktorú každá NCB s účinnosťou od 1. januára 2007 splatí podľa článku 1 rozhodnutia ECB/2006/22 v prípade zúčastnených NCB a podľa článku 1 rozhodnutia ECB/2006/26 v prípade nezúčastnených NCB, v prvý prevádzkový deň Transeurópskeho automatizovaného expresného systému hrubého zúčtovania platieb v reálnom čase („TARGET“) nasledujúci po 1. januári 2007 každá NCB buď prevedie, alebo obdrží čistú sumu uvedenú pri jej názve v štvrtom stĺpci tabuľky v prílohe II k tomuto rozhodnutiu, pričom „+“ znamená sumu, ktorú NCB prevedie na ECB, a „-“ znamená sumu, ktorú ECB prevedie na túto NCB.
   2.   V prvý prevádzkový deň TARGET-u nasledujúci po 1. januári 2007 ECB a NCB, ktoré sú povinné previesť sumy podľa odseku 1, prevedú oddelene úroky z jednotlivých splatných súm, ktoré vzniknú za obdobie od 1. januára 2007 do dňa prevodu. Prevádzajúci a príjemcovia týchto úrokov sa zhodujú s prevádzajúcimi a príjemcami súm, z ktorých tieto úroky vznikli.
   Článok 3
   Všeobecné ustanovenia
   1.   Prevody uvedené v článku 2 sa uskutočnia prostredníctvom TARGET-u.
   2.   Ak NCB nemá k TARGET-u prístup, sumy uvedené v článku 2 sa prevedú tak, že sa pripíšu na účet, ktorý ECB alebo NCB včas určí.
   3.   Úroky, ktoré vzniknú na základe článku 2 ods. 2, sa vypočítavajú denne podľa metódy aktuálny počet dní/360 so sadzbou rovnajúcou sa hraničnej úrokovej sadzbe, ktorú použil ESCB pri svojej poslednej hlavnej refinančnej operácii.
   4.   ECB a NCB, ktoré sú povinné uskutočniť prevod podľa článku 2, dajú vo vhodnom čase pokyny potrebné na riadne a včasné uskutočnenie takéhoto prevodu.
   Článok 4
   Záverečné ustanovenie
   1.   Toto rozhodnutie nadobúda účinnosť 1. januára 2007.
   2.   Rozhodnutie ECB/2004/7 sa týmto zrušuje s účinnosťou od 1. januára 2007.
   3.   Odkazy na rozhodnutie ECB/2004/7 sa považujú za odkazy na toto rozhodnutie.

      Vo Frankfurte nad Mohanom 15. decembra 2006.

            Prezident ECB

         Jean-Claude TRICHET

      (1)  Pozri stranu 1 tohto úradného vestníka.

      (2)  Ú. v. EÚ L 205, 9.6.2004, s. 9.

      (3)  Pozri stranu 3 tohto úradného vestníka.

      (4)  Pozri stranu 15 tohto úradného vestníka.

      (5)  Ú. v. EÚ L 205, 9.6.2004, s. 7.

      (6)  Pozri stranu 17 tohto úradného vestníka.

      (7)  Ú. v. EÚ L 205, 9.6.2004, s. 19.

      PRÍLOHA I
      ZÁKLADNÉ IMANIE UPÍSANÉ NCB

                  Podiel upísaný k 31. decembru 2006
                  (EUR)

                  Podiel upísaný s účinnosťou od 1. januára 2007
                  (EUR)

                  Podiel, ktorý sa má previesť
                  (EUR)

                     Zúčastnená NCB

                  Nationale Bank van België/Banque nationale de Belgique

                  141 910 195,14

                  142 334 199,56

                  + 424 004,42

                  Deutsche Bundesbank

                  1 176 170 750,76

                  1 182 149 240,19

                  +5 978 489,43

                  Bank of Greece

                  105 584 034,30

                  104 659 532,85

                  - 924 501,45

                  Banco de España

                  432 697 551,32

                  434 917 735,09

                  +2 220 183,77

                  Banque de France

                  827 533 093,09

                  828 813 864,42

                  +1 280 771,33

                  Central Bank and Financial Services Authority of Ireland

                  51 300 685,79

                  51 183 396,60

                  - 117 289,19

                  Banca d'Italia

                  726 278 371,47

                  721 792 464,09

                  -4 485 907,38

                  Banque centrale du Luxembourg

                  8 725 401,38

                  9 073 027,53

                  + 347 626,15

                  De Nederlandsche Bank

                  222 336 359,77

                  224 302 522,60

                  +1 966 162,83

                  Oesterreichische Nationalbank

                  115 745 120,34

                  116 128 991,78

                  + 383 871,44

                  Banco de Portugal

                  98 233 106,22

                  98 720 300,22

                  + 487 194,00

                  Banka Slovenije

                  18 613 818,63

                  18 399 523,77

                  - 214 294,86

                  Suomen Pankki

                  71 711 892,59

                  71 708 601,11

                  -3 291,48

                     Nezúčastnená NCB

                  Bulgarian National Bank

                  0

                  50 883 842,67

                  nevzťahuje sa

                  Česká národní banka

                  81 155 136,30

                  79 957 855,35

                  -1 197 280,95

                  Danmarks Nationalbank

                  87 159 414,42

                  87 204 756,07

                  +45 341,65

                  Eesti Pank

                  9 927 369,94

                  9 810 391,04

                  - 116 978,90

                  Central Bank of Cyprus

                  7 234 070,02

                  7 195 054,85

                  -39 015,17

                  Latvijas Banka

                  16 571 585,02

                  16 204 715,21

                  - 366 869,81

                  Lietuvos bankas

                  24 623 661,42

                  24 068 005,74

                  - 555 655,68

                  Magyar Nemzeti Bank

                  77 259 867,83

                  75 700 733,22

                  -1 559 134,61

                  Bank Ċentrali ta' Malta/ Central Bank of Malta

                  3 600 341,00

                  3 583 125,79

                  -17 215,21

                  Narodowy Bank Polski

                  285 912 705,92

                  280 820 283,32

                  -5 092 422,60

                  Banca Naţională a României

                  0

                  145 099 312,72

                  nevzťahuje sa

                  Národná banka Slovenska

                  39 770 691,11

                  38 970 813,50

                  - 799 877,61

                  Sveriges riksbank

                  134 292 162,94

                  134 298 089,46

                  +5 926,52

                  Bank of England

                  800 321 860,47

                  802 672 023,82

                  +2 350 163,35

                  Spolu (1):

                  5 564 669 247,19

                  5 760 652 402,58

                  0

         (1)  V dôsledku zaokrúhľovania celkový súčet nemusí presne zodpovedať súčtu všetkých uvedených číselných údajov.

      PRÍLOHA II
      ZÁKLADNÉ IMANIE SPLATENÉ NCB

                  Podiel splatený k 31. decembru 2006
                  (EUR)

                  Podiel splatený s účinnosťou od 1. januára 2007
                  (EUR)

                  Výška prevodu
                  (EUR)

                     Zúčastnená NCB

                  Nationale Bank van België/Banque Nationale de Belgique

                  141 910 195,14

                  142 334 199,56

                  + 424 004,42

                  Deutsche Bundesbank

                  1 176 170 750,76

                  1 182 149 240,19

                  +5 978 489,43

                  Bank of Greece

                  105 584 034,30

                  104 659 532,85

                  - 924 501,45

                  Banco de España

                  432 697 551,32

                  434 917 735,09

                  +2 220 183,77

                  Banque de France

                  827 533 093,09

                  828 813 864,42

                  +1 280 771,33

                  Central Bank and Financial Services Authority of Ireland

                  51 300 685,79

                  51 183 396,60

                  - 117 289,19

                  Banca d'Italia

                  726 278 371,47

                  721 792 464,09

                  -4 485 907,38

                  Banque centrale du Luxembourg

                  8 725 401,38

                  9 073 027,53

                  + 347 626,15

                  De Nederlandsche Bank

                  222 336 359,77

                  224 302 522,60

                  +1 966 162,83

                  Oesterreichische Nationalbank

                  115 745 120,34

                  116 128 991,78

                  + 383 871,44

                  Banco de Portugal

                  98 233 106,22

                  98 720 300,22

                  + 487 194,00

                  Banka Slovenije

                  1 302 967,30

                  18 399 523,77

                  +17 096 556,47

                  Suomen Pankki

                  71 711 892,59

                  71 708 601,11

                  -3 291,48

                     Nezúčastnená NCB

                  Bulgarian National Bank

                  0

                  3 561 868,99

                  +3 561 868,99

                  Česká národní banka

                  5 680 859,54

                  5 597 049,87

                  -83 809,67

                  Danmarks Nationalbank

                  6 101 159,01

                  6 104 332,92

                  +3 173,91

                  Eesti Pank

                  694 915,90

                  686 727,37

                  -8 188,53

                  Central Bank of Cyprus

                  506 384,90

                  503 653,84

                  -2 731,06

                  Latvijas Banka

                  1 160 010,95

                  1 134 330,06

                  -25 680,89

                  Lietuvos bankas

                  1 723 656,30

                  1 684 760,40

                  -38 895,90

                  Magyar Nemzeti Bank

                  5 408 190,75

                  5 299 051,33

                  - 109 139,42

                  Bank Ċentrali ta' Malta/Central Bank of Malta

                  252 023,87

                  250 818,81

                  -1 205,06

                  Narodowy Bank Polski

                  20 013 889,41

                  19 657 419,83

                  - 356 469,58

                  Banca Naţională a României

                  0

                  10 156 951,89

                  +10 156 951,89

                  Národná banka Slovenska

                  2 783 948,38

                  2 727 956,95

                  -55 991,43

                  Sveriges Riksbank

                  9 400 451,41

                  9 400 866,26

                  + 414,85

                  Bank of England

                  56 022 530,23

                  56 187 041,67

                  + 164 511,44

                  Spolu (1):

                  4 089 277 550,12

                  4 127 136 230,00

                  +37 858 679,88

         (1)  V dôsledku zaokrúhľovania celkový súčet nemusí presne zodpovedať súčtu všetkých uvedených číselných údajov.


title: 2005/756/ES: Rozhodnutie Rady zo 17. októbra 2005, ktorým sa zrušuje rozhodnutie 2001/131/ES o ukončení porád s Haiti podľa článku 96 Dohody o partnerstve medzi krajinami AKT a ES

text:
               28.10.2005

               SK

               Úradný vestník Európskej únie

               L 285/45

      ROZHODNUTIE RADY

   zo 17. októbra 2005,
   ktorým sa zrušuje rozhodnutie 2001/131/ES o ukončení porád s Haiti podľa článku 96 Dohody o partnerstve medzi krajinami AKT a ES
   (2005/756/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na Dohodu o partnerstve AKT–ES (1), ktorá nadobudla platnosť 1. apríla 2003, a najmä na jej článok 96,
   so zreteľom na Internú dohodu medzi zástupcami vlád členských štátov, ktorí sa zišli v rámci zasadnutia Rady, o opatreniach, ktoré sa majú prijať, a o postupoch, ktoré sa majú dodržiavať pri vykonávaní Dohody o partnerstve AKT–ES (2), a najmä na jej článok 3,
   so zreteľom na návrh Komisie,
   keďže:

               (1)

               Na základe rozhodnutia 2001/131/ES (3) boli v súlade s článkom 96 ods. 2 písm. c) Dohody o partnerstve AKT–ES prijaté „primerané opatrenia“, podľa ktorých bola finančná pomoc poskytnutá Haiti čiastočne pozastavená.

               (2)

               Rozhodnutie 2004/681/ES, ktorého platnosť uplynie 31. decembra 2005, stanovuje preskúmanie opatrení po šiestich mesiacoch.

               (3)

               V marci 2005 pracovná skupina vytvorená predsedníctvom Európskej únie na Haiti, Komisiou Európskych spoločenstiev a zástupcami členských štátov na Haiti vypracovala hodnotiacu správu o pokroku dosiahnutom v oblasti konkrétnych záväzkov prijatých haitskou vládou pokiaľ ide o podstatné súčasti článku 9 Dohody o partnerstve AKT–ES, najmä dodržiavanie ľudských práv, demokratické zásady a právny štát, aby sa krajina vrátila k plnému ústavnému a demokratickému režimu.

               (4)

               Súčasná situácia na Haiti vzbudzuje vážne obavy, pokiaľ ide o bezpečnosť, dodržiavanie ľudských práv a chudobu. Táto situácia bola potvrdená v správe misie Bezpečnostnej rady Organizácie spojených národov v apríli 2005. Medzinárodné spoločenstvo však niekoľko ráz potvrdilo svoj záväzok podporovať dočasnú vládu a haitský ľud v ich úsilí o demokraciu a hospodársky a sociálny rozvoj.

               (5)

               Dočasná vláda si zasluhuje dôveru Európskej únie, pokiaľ ide o zabezpečenie politickej transformácie najmä zorganizovaním slobodných a spravodlivých volieb pri plnom rešpektovaní oznámeného harmonogramu volieb,

         ROZHODLA TAKTO:
   Článok 1
   Rozhodnutie 2001/131/ES sa týmto zrušuje.
   Článok 2
   Toto rozhodnutie sa uverejní v Úradnom vestníku Európskej únie. List pripojený k tomuto rozhodnutiu sa zašle haitským orgánom.
   Článok 3
   Európsky parlament je v plnom rozsahu a bezodkladne informovaný o tomto rozhodnutí.

      V Luxemburgu 17. októbra 2005

            Za Radu

            predsedníčka

         M. BECKETT

      (1)  Ú. v. ES L 317, 15.12.2000, s. 3.

      (2)  Ú. v. ES L 317, 15.12.2000, s. 376.

      (3)  Ú. v. ES L 48, 17.2.2001, s. 31. Rozhodnutie naposledy zmenené a doplnené rozhodnutím 2004/681/ES (Ú. v. EÚ L 311, 8.10.2004, s. 30).

      PRÍLOHA
      Vážený pán,
      Európska únia prikladá ustanoveniam článku 9 dohody z Cotonou najväčšiu dôležitosť. Partnerstvo AKT – ES je založené na dodržiavaní ľudských práv, demokratických zásadách a právnom štáte. Toto predstavuje zásadné prvky dohody, a teda základ našich vzťahov.
      V tejto súvislosti Európska únia podrobne sleduje prechodné obdobie na Haiti, ktoré začalo vymenovaním novej dočasnej vlády Haiti pod Vašim vedením, ktorá po rozsiahlom konzultačnom procese založenom na pláne CARICOM/OAS zložila prísahu 17. marca 2004.
      Dňa 12. mája 2004 sa v Bruseli uskutočnili rokovania medzi Vami a Európskou komisiou s cieľom preskúmať politický program dočasnej vlády vo vzťahu k obnove demokracie a ústavnosti. Európska únia zobrala na vedomie Vaše záväzky najmä vo vzťahu k zlepšeniu situácie v oblasti ľudských práv, k ustanoveniu demokratických zásad vrátane konania slobodných a spravodlivých volieb, k právnemu štátu a dobrej správe vecí verejných, ako sa uvádza vo Vašom liste z 25. mája 2004 určenom Európskej komisii. Tieto záväzné záväzky, ktoré zostávajú platné ako zásadné prvky našej rozvojovej spolupráce, by mali postupne viesť k väčšej politickej stabilite na Haiti.
      Európska únia pozorne sleduje vývoj na Haiti vo všetkých oblastiach a zohráva veľmi aktívnu úlohu v úsilí medzinárodného spoločenstva pomáhať krajine na jej ambicióznej a náročnej ceste k demokratickému režimu. Sme pevne presvedčení, že haitský ľud má právo na lepší život v bezpečnom a stabilnom Haiti, kde sa plne rešpektujú demokratické zásady, ľudské práva, právny štát a dobrá správa vecí verejných.
      Ako viete, Európska únia zohrala vedúcu úlohu pri formulovaní a prijímaní rámca dočasnej spolupráce a bola najväčším samostatným darcom pri prijímaní záväzkov pre rozvoj Haiti na konferencii vo Washingtone v roku 2004. Odvtedy sa dosiahol veľký pokrok a finančné toky postupne dosahujú želanú úroveň, keďže sa zlepšila schopnosť krajín prijímať finančnú a technickú pomoc.
      Európska únia veľmi úzko spolupracovala so všetkými hlavnými medzinárodnými subjektmi a vyjadrila plnú podporu misii OSN na Haiti, MINUSTAH-u, a jej veľkému úsiliu pomôcť vláde a haitskej štátnej polícii pri zabezpečovaní bezpečnosti a stability, ktoré sú nevyhnutné na to, aby mohla krajina na jeseň 2005 dospieť k voľbám a aby mohla úspešne vykonávať programy trvalo udržateľného rozvoja.
      Európska únia vyhodnotila prostredníctvom vlastných zdrojov a správ Bezpečnostnej rady o Haiti pokrok, ktorý sa dosiahol v politickej a hospodárskej oblasti. Sme presvedčení, že demokratickému procesu na Haiti by prospela dodatočná finančná podpora a rozhodli sme sa preto, že opatrenia vykonávané v súlade s rozhodnutím 2001/131/ES sa zrušia a s Haiti sa nadviaže plná spolupráca prostredníctvom všetkých nástrojov, ktoré sú k dispozícii, vrátane možnej rozpočtovej pomoci. Podľa týchto opatrení sa mal národný indikatívny program (NIP) pre Haiti v rámci 9. ERF podpísať po celoštátnych voľbách s novou, demokraticky zvolenou vládou. V súčasnosti prebieha programovanie 9. ERF s Vašou vládou a NIP sa podpíše, akonáhle bude programovanie ukončené. Je dôležité, aby tento proces napredoval rýchlo, aby sa mohli rýchlo vykonať aj činnosti, ktoré s ním súvisia a ktoré prinesú úžitok haitskému ľudu. Zdôrazňujeme však, že naše obavy spojené so situáciou vo Vašej krajine pretrvávajú.
      Pre úspech spolupráce je nevyhnutné zabezpečiť posilnenie absorpčnej kapacity pre pomoc, ktorá v súčasnosti nie je dostatočná, a to prostredníctvom dobrej správy vecí verejných a opatrení na posilnenie kapacity pre riadenie pomoci. Európska únia očakáva, že dočasná vláda Haiti a budúca zvolená vláda Haiti podnikne v tejto oblasti rozhodné kroky. Metódy vykonávania sa prispôsobia kapacite krajiny pre primerané riadenie verejných financií.
      Európska únia bude pozorne monitorovať ďalší vývoj demokratizačného procesu, najmä pokiaľ ide o plnenie záväzkov dočasnej vlády v oblasti ľudských práv, národného dialógu, demokratických zásad, riadenia hospodárstva a kroky vedúce k voľbám na miestnej úrovni, celoštátnym a prezidentským voľbám. V tomto ohľade bude Európska únia podporovať prebiehajúci volebný proces. Európska únia v tomto kontexte očakáva, že dočasná vláda podnikne účinné kroky na zabezpečenie dodržiavania ľudských práv a pokroku v oblasti právneho štátu – aj prostredníctvom krokov, ktorými sa ukončí beztrestnosť porušovania ľudských práv a uskutočnia ďalšie reformy haitskej štátnej polície a súdnictva. Európska únia taktiež nalieha na vládu Haiti, aby naďalej viedla otvorený politický dialóg so všetkými politickými a spoločenskými silami, ktoré odmietajú násilie, s cieľom dosiahnuť na Haiti trvalú stabilitu a národné zmierenie. Berieme na vedomie možnú zmenu časového harmonogramu volieb, podľa ktorého sa voľby na miestnej úrovni uskutočnia v decembri 2005 a celoštátne a prezidentské voľby v dvoch kolách v novembri 2005 a januári 2006, čo stále umožní novej vláde, aby prevzala úrad vo februári 2006. Európska únia nalieha na vládu Haiti, aby naďalej plnila svoje záväzky týkajúce sa prípravy a uskutočnenia slobodných a spravodlivých volieb, pričom zdôrazňuje dôležitosť toho, aby sa predišlo ďalším posunom v ich časovom harmonograme. Európska únia samotná podporuje volebný proces sumou vo výške 18 miliónov EUR. Európska únia naviac zvažuje vyslanie volebnej pozorovateľskej misie.
      Európska únia bude v kontexte dohody z Cotonou naďalej pozorne sledovať vývoj na Haiti prostredníctvom trvalého a rozšíreného politického dialógu s Vašou vládou a novou vládou, ktorá sa vytvorí na základe výsledkov blížiacich sa volieb.
      Prijmite prosím, pane, ubezpečenie o našej najhlbšej úcte.
      V Bruseli

            za Komisiu

            za Radu


title: Rozhodnutie Rady z 22. júna 1988, na základe ktorého Komisia vytvorí zoznam surovín a látok používaných pri príprave aróm

text:
Dôležité právne oznámenie

|

31988D0389

Úradný vestník L 184 , 15/07/1988 S. 0067 - 0067 Fínske špeciálne vydanie: Kapitola 13 Zväzok 17 S. 0083  Švédske špeciálne vydanie: Kapitola 13 Zväzok 17 S. 0083

		Rozhodnutie Radyz 22. júna 1988,na základe ktorého Komisia vytvorí zoznam surovín a látok používaných pri príprave aróm(88/389/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 213,keďže Rada prijala 22. júna 1988 smernicu 87/388/EHS o aproximácii právnych predpisov členských štátov súvisiacich s arómami používanými v potravinách a so surovinami na ich výrobu [1];keďže sa ukázalo potrebné získavať údaje o surovinách a látkach používaných pri príprave aróm jednak pre hodnotenie všetkých otázok súvisiacich s arómami a surovinami na ich výrobu a jednak v súvislosti s následnými opatreniami prijatými na úrovni spoločenstva;keďže získavanie príslušných údajov môže zjednodušiť Komisiou pripravený zoznam predmetných surovín a látok,ROZHODLA TAKTO:Článok 11. Komisia do 24 mesiacov od prijatia tohto rozhodnutia a po porade s členskými štátmi vytvorí zoznam:- zdrojov arómy pozostávajúcich z potravín, ako aj z bylín a korenín bežne považovaných za potraviny,- zdrojov arómy pozostávajúcich z rastlinných alebo živočíšnych surovín, ktoré nie sú bežne považované za potraviny,- aromatizujúcich látok získaných vhodnými fyzikálnymi procesmi alebo enzymatickými, alebo mikrobiologickými procesmi z rastlinných alebo živočíšnych surovín,- chemicky syntetizovaných alebo chemicky izolovaných aromatizujúcich látok, chemicky identických s aromatizujúcimi látkami prirodzene prítomnými v potravinách alebo bylinách a koreninách, bežne považovaných za potraviny,- chemicky syntetizovaných alebo chemicky izolovaných aromatizujúcich látok, chemicky identických s aromatizujúcimi látkami prirodzene prítomnými v rastlinných alebo živočíšnych surovinách, ktoré nie sú bežne považované za potraviny,- chemicky syntetizovaných alebo chemicky izolovaných aromatizujúcich látok okrem tých, ktoré sú uvedené v štvrtej a piatej zarážke,- surovín používaných na výrobu údených aróm a spracovateľských aróm a podmienok reakcie, v ktorých sa pripravujú.2. Zoznam uvedený v odseku 1 bude Komisia pravidelne aktualizovať.V Luxemburgu 22. júna 1988Za RadupredsedaM. Bangemann[1] Ú. v. ES L 184, 15.7.1988, s. 61.--------------------------------------------------


title: 2013/560/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskeho strediska pre rozvoj odborného vzdelávania za rozpočtový rok 2011

text:
               16.11.2013

               SK

               Úradný vestník Európskej únie

               L 308/174

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu Európskeho strediska pre rozvoj odborného vzdelávania za rozpočtový rok 2011
   (2013/560/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho strediska pre rozvoj odborného vzdelávania za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskeho strediska pre rozvoj odborného vzdelávania za rozpočtový rok 2011 spolu s odpoveďami strediska (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (4), a najmä na jeho článok 12a,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0073/2013),

               1.

               udeľuje riaditeľovi Európskeho strediska pre rozvoj odborného vzdelávania absolutórium za plnenie rozpočtu strediska za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho strediska pre rozvoj odborného vzdelávania, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 17.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 39, 13.2.1975, s. 1.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho strediska pre rozvoj odborného vzdelávania za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho strediska pre rozvoj odborného vzdelávania za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskeho strediska pre rozvoj odborného vzdelávania za rozpočtový rok 2011 spolu s odpoveďami strediska (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (4), a najmä na jeho článok 12a,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0073/2013),

                  A.

                  keďže Európske stredisko pre rozvoj odborného vzdelávania (ďalej len „stredisko“) so sídlom v Solúne bolo zriadené na základe nariadenia (EHS) č. 337/75;

                  B.

                  keďže Dvor audítorov vyhlásil, že získal primeranú istotu o tom, že účtovná závierka strediska za rozpočtový rok 2011 je spoľahlivá a že príslušné operácie sú zákonné a správne;

                  C.

                  keďže 10. mája 2012 Európsky parlament udelil riaditeľovi strediska absolutórium za plnenie rozpočtu strediska za rozpočtový rok 2010 (6) a vo svojom uznesení, ktoré je súčasťou rozhodnutia o absolutóriu, okrem iného:

                              —

                              zobral na vedomie záväzok strediska, že príspevky Nórska a Islandu z predchádzajúcich rokov vyčerpá v roku 2012; vyzval stredisko, aby naďalej informovalo orgán udeľujúci absolutórium o čerpaní uvedených prostriedkov,

                              —

                              privítal záväzok strediska, že bude naďalej znižovať mieru prenesených prostriedkov monitorovaním plnenia rozpočtu (záväzky, platby) a vývoja v oblasti verejného obstarávania pomocou štandardizovaných vzorov,

                              —

                              vyzval stredisko, aby sa usilovalo o ďalšie zníženie objemu prenesených prostriedkov s cieľom vo väčšej miere dodržiavať zásadu ročnej platnosti rozpočtu; pripomenul stredisku, že to možno dosiahnuť zlepšeniami systému plánovania a monitorovania a začínaním postupov verejného obstarávania skôr v kalendárnom roku,

                              —

                              vyzval stredisko, aby čo najviac obmedzilo presuny viazaných rozpočtových prostriedkov medzi rozpočtovými riadkami s cieľom uplatňovať zásadu špecifikácie rozpočtu,

                              —

                              konštatoval, že systém merania výkonnosti strediska bol zavedený v plnom rozsahu, a vyzval stredisko, aby ďalej rozvíjalo kvalitatívne hodnotenia, ktoré budú dopĺňať ukazovatele systému merania výkonnosti, ktoré majú viac kvantitatívny charakter,

                              —

                              vyzval stredisko, aby informovalo orgán udeľujúci absolutórium o pokroku vo vykonávaní zvyšných odporúčaní Útvaru pre vnútorný audit (IAS);

                  D.

                  keďže konečný rozpočet strediska na rok 2011 bol 18 870 845 EUR v porovnaní s 18 250 000 EUR v roku 2010, čo predstavuje nárast o 3,21 %;

                  E.

                  keďže príspevok Únie do rozpočtu strediska na rozpočtový rok 2011 bol vo výške 16 987 000 EUR, čo v porovnaní so sumou 16 920 000 EUR v roku 2010 predstavuje nárast o 0,39 %,

                  F.

                  keďže hospodársky výsledok za daný rok vykázal deficit vo výške 483 296,74 EUR,

         Rozpočtové a finančné hospodárenie

                  1.

                  na základe účtovnej závierky strediska za rozpočtový rok 2011 konštatuje, že stredisku bolo opravným rozpočtom pridelených 1 106 655 EUR, takže celkový rozpočet po úpravách predstavoval 18 870 845 EUR;

                  2.

                  berie na vedomie vyhlásenie správnej rady v jej stanovisku k ročnej účtovnej závierke strediska za rok 2011, že rozpočet na rok 2011 financovaný z príspevku Únie bol plnený na 100 %;

                  3.

                  konštatuje, že stredisko prijíma ročné príspevky od dvoch tretích krajín, ktoré majú prospech z jeho činnosti; konštatuje, že Nórsko a Island prispeli do rozpočtu strediska na rozpočtový rok 2011 sumou 407 066,59 EUR; pripomína, že s týmito finančnými prostriedkami sa hospodári ako s pripísanými príjmami, a teda musia byť pridelené na konkrétne projekty; víta skutočnosť, že v roku 2011 bol cieľ dosiahnutý a plánovaný rozpočet bol plnený na 100 %; vyzýva stredisko, aby naďalej informovalo orgán udeľujúci absolutórium o využití uvedených prostriedkov;

                  4.

                  víta vypracovanie komplexného súboru procesov na monitorovanie vykonávania ročného pracovného programu a využívania zdrojov a na podávanie správ o nich; poznamenáva však, že je potrebné dosiahnuť ďalšie zlepšenia, keďže 67 zo 77 rozpočtových presunov bolo vykonaných na konci roka 2011, čo poukazuje na nedostatky v rozpočtovom a programovom plánovaní; žiada, aby sa v záujme nápravy situácie vykonali štrukturálne opatrenia;

                  5.

                  víta skutočnosť, že miera zrušených platobných rozpočtových prostriedkov klesla zo 14 % v roku 2010 na 5,2 % v roku 2011;

         Prenesené rozpočtové prostriedky

                  6.

                  na základe účtovnej závierky konštatuje, že do roku 2012 bola prenesená suma 0,9 milióna EUR (5 %); ďalej konštatuje, že prenesené rozpočtové prostriedky zahŕňajú sumu 0,6 milióna EUR určenú pre hlavu II (administratívne výdavky) (37 % celkových rozpočtových prostriedkov v hlave II); vyzýva stredisko, aby informovalo orgán udeľujúci absolutórium o opatreniach prijatých na odstránenie tohto nedostatku, keďže nadmerná miera prenesených rozpočtových prostriedkov v hlave II je v rozpore so zásadou ročnej platnosti rozpočtu;

                  7.

                  berie na vedomie, že stredisko má diferencované rozpočtové prostriedky pre hlavu III už od roku 2004, čo vysvetľuje, prečo sa vo výpočte výsledku rozpočtového hospodárenia neobjavujú žiadne prenosy rozpočtových prostriedkov na prevádzkové činnosti okrem neautomatického prenosu schváleného správnou radou;

         Presuny

                  8.

                  berie na vedomie, že stredisko presunulo sumu 699 920 EUR z hlavy I do hláv II a III (204 620 EUR, resp. 495 300 EUR) v súlade s článkom 23 nariadenia o rozpočtových pravidlách; vyzýva stredisko, aby informovalo orgán udeľujúci absolutórium o opatreniach, ktoré prijme na odstránenie tohto nedostatku, keďže táto situácia poukazuje na nedostatky v plánovaní a programovaní rozpočtu a je v rozpore so zásadou špecifikácie rozpočtu;

         Granty

                  9.

                  berie na vedomie informáciu Dvora audítorov, že stredisko každoročne financuje granty na odborné vzdelávanie a prípravu v sume približne 1 milión EUR; okrem toho konštatuje, že pri ukončovaní grantov na rok 2010 sa vyskytli značné oneskorenia, pretože príjemcovia predložili svoje záverečné správy o činnostiach neskoro a samotné stredisko sa oneskorilo pri overovaní týchto správ a spracúvaní konečných platieb; vyzýva stredisko, aby informovalo orgán udeľujúci absolutórium o opatreniach prijatých na odstránenie tohto nedostatku;

                  10.

                  berie na vedomie, že podľa strediska sú oneskorenia v platbách konečného zostatku v rámci grantov na rok 2010, ktoré nastali v roku 2011, spôsobené neobyčajne plným pracovným programom počas roka 2010 spolu s dočasným nedostatočným personálnym obsadením tímu koordinujúceho sieť z dôvodu nepredvídanej dlhodobej absencie;

         Ľudské zdroje

                  11.

                  berie na vedomie, že k 31. decembru 2011 bolo obsadených 97 zo 101 pracovných miest v pláne pracovných miest;

                  12.

                  víta skutočnosť, že stredisko v roku 2010 dokončilo on-line nástroj pre prijímanie zamestnancov, konkrétne RECON – Recruitment Online, ktorý stredisku pomôže urýchliť a zefektívniť prijímanie zamestnancov;

                  13.

                  vyjadruje poľutovanie nad tým, že proces vymenovania nového riaditeľa sa v roku 2011 ukázal ako neúspešný a že táto pozícia, ktorá je voľná od 15. októbra 2010, nebola v priebehu roka 2012 obsadená;

         Výkonnosť

                  14.

                  s uspokojením konštatuje, že stredisko sprístupnilo Ganttove diagramy pre všetky kľúčové operačné činnosti z roka 2011, ako to požadoval orgán udeľujúci absolutórium;

                  15.

                  na základe ročnej účtovnej závierky strediska konštatuje, že systém merania výkonnosti bol zavedený v plnom rozsahu, a nabáda stredisko, aby ďalej rozvíjalo kvalitatívne hodnotenia, ktoré budú dopĺňať ukazovatele systému merania výkonnosti, ktoré majú viac kvantitatívny charakter;

                  16.

                  vyzýva Komisiu, aby spolu s Európskou nadáciou pre odborné vzdelávanie, Európskym strediskom pre rozvoj odborného vzdelávania, Európskou nadáciou pre zlepšovanie životných a pracovných podmienok a Európskou agentúrou pre bezpečnosť a ochranu zdravia pri práci ďalej skúmala synergie, ktoré existujú medzi týmito agentúrami, a aby orgánu udeľujúcemu absolutórium predložila správu o možnej hlbšej integrácii týchto štyroch agentúr; vyzýva tieto agentúry a Komisiu, aby posúdili, či by užšia spolupráca medzi nimi mohla viesť k úsporám z rozsahu a optimalizácii ich výkonu;

         Spolupráca s Európskou nadáciou pre odborné vzdelávanie (ETF)

                  17.

                  konštatuje, že v novembri 2009 bola obnovená dohoda o spolupráci medzi strediskom a ETF na obdobie rokov 2010 – 2013; berie na vedomie, že stredisko a ETF v súvislosti s rámcom svojej spolupráce každý rok vypracujú spoločný pracovný program, ktorý je pripojený k pracovnému programu oboch agentúr;

                  18.

                  konštatuje, že v roku 2011 stredisko a ETF v rámci následných opatrení k Bruggskému komuniké o posilnenej európskej spolupráci v oblasti odborného vzdelávania a prípravy ďalej systematizovali svoju spoluprácu s cieľom maximalizovať prínos pre svoje príslušné mandáty, čo vyústilo do organizácie seminárov na zdieľanie znalostí, spolupráce v oblasti rozvoja kvalifikácií a zavádzania spoločných nástrojov Únie, ako aj spolupráce na príprave podávania správ o pokroku kandidátskych krajín za rok 2012;

         Vnútorný audit

                  19.

                  víta informácie, ktoré poskytlo stredisko v liste z 23. februára 2012 o tom, že do konca decembra 2011 bolo vykonaných všetkých sedem odporúčaní IAS z roku 2009; vyzýva stredisko, aby informovalo orgán udeľujúci absolutórium o pokroku vo vykonávaní odporúčaní z roku 2010;

                  20.

                  víta informácie poskytnuté v liste z 23. februára 2012 o tom, že do konca roka 2011 bolo plne vykonaných všetkých 8 základných požiadaviek v oblasti noriem vnútornej kontroly (ICS); berie na vedomie záväzok strediska splniť základné požiadavky pre ICS 10 v prvej polovici roku 2012;

         Funkcia vnútorného auditu (IAC)

                  21.

                  berie však na vedomie pripomienku strediska, že úlohy IAC teraz plnia podľa potreby buď externí zmluvní partneri (napr. audit finančného softvéru strediska bol zadaný externej zmluvnej strane a dokončený v roku 2011), alebo interné projektové skupiny; ďalej konštatuje, že stredisko dokončilo dokumentáciu všetkých hlavných postupov (na riadenie tohto procesu bol najatý externý audítor) a boli zorganizované školenia na zabezpečenie vykonávania ročného pracovného programu a účinných kontrol;

                  22.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (7) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 17.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. ES L 39, 13.2.1975, s. 1.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 286, 17.10.2012, s. 148.

         (7)  Prijaté texty, P7_TA(2013)0134 (pozri stranu 374 tohto úradného vestníka).


title: Rozhodnutie Rady z 20. septembra 2016, ktorým sa obnovuje riadiaca rada Európskeho strediska pre rozvoj odborného vzdelávania

text:
               23.9.2016

               SK

               Úradný vestník Európskej únie

               C 348/10

         ROZHODNUTIE RADY
   z 20. septembra 2016,
   ktorým sa obnovuje riadiaca rada Európskeho strediska pre rozvoj odborného vzdelávania
   (2016/C 348/06)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (1), a najmä na jeho článok 4.
   so zreteľom na nomináciu predloženú luxemburskou vládou,
   keďže:

               (1)

               Rada rozhodnutiami zo 14. júla 2015 (2) a 14. septembra 2015 (3) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2015 do 17. septembra 2018.

               (2)

               V dôsledku odstúpenia pána Antonia DE CAROLISA je pre Luxembursko k dispozícii jedno miesto člena v riadiacej rade Európskeho strediska pre rozvoj odborného vzdelávania v kategórii zástupcov vlád.

               (3)

               Členovia riadiacej rady uvedeného strediska by sa mali vymenovať na zvyšný čas funkčného obdobia, ktoré sa skončí 17. septembra 2018,

         ROZHODLA TAKTO:
   Článok 1
   Týmto sa za člena riadiacej rady Európskeho strediska pre rozvoj odborného vzdelávania na zvyšný čas funkčného obdobia, ktoré trvá do 17. septembra 2018, vymenúva:
   ZÁSTUPCOVIA VLÁD:

               LUXEMBURSKO

               pán Gil BELLING

         Článok 2
   Toto rozhodnutie sa uverejní v Úradnom vestníku Európskej únie na účely informovania.

      V Bruseli 20. septembra 2016

            Za Radu

            predseda

         I. KORČOK

      (1)  Ú. v. ES L 39, 13.2.1975, s. 1.

      (2)  Ú. v. EÚ C 232, 16.7.2015, s. 2.

      (3)  Ú. v. EÚ C 305, 16.9.2015, s. 2.


title: Rozhodnutie Rady 2008/877/SZBP z  24. októbra 2008 o uzavretí dohody medzi Európskou úniou a Gruzínskom o štatúte pozorovateľskej misie Európskej únie v Gruzínsku

text:
               21.11.2008

               SK

               Úradný vestník Európskej únie

               L 310/30

         ROZHODNUTIE RADY 2008/877/SZBP
   z 24. októbra 2008
   o uzavretí dohody medzi Európskou úniou a Gruzínskom o štatúte pozorovateľskej misie Európskej únie v Gruzínsku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 24,
   so zreteľom na odporúčanie predsedníctva,
   keďže:

               (1)

               Rada 15. septembra 2008 prijala jednotnú akciu 2008/736/SZBP o pozorovateľskej misii Európskej únie v Gruzínsku, EUMM Georgia (1).

               (2)

               Medzi Európskou úniou a Gruzínskom bola dojednaná dohoda o štatúte EUMM Georgia.

               (3)

               Táto dohoda by sa mala schváliť v mene Európskej únie,

         ROZHODLA TAKTO:
   Článok 1
   Týmto sa v mene Európskej únie schvaľuje dohoda medzi Európskou úniou a Gruzínskom o štatúte pozorovateľskej misie Európskej únie v Gruzínsku.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Európsku úniu (2).
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa uverejní v Úradnom vestníku Európskej únie.

      V Luxemburgu 24. októbra 2008

            Za Radu

            predsedníčka

         M. ALLIOT-MARIE

      (1)  Ú. v. EÚ L 248, 17.9.2008, s. 26.

      (2)  Deň nadobudnutia platnosti dohody uverejní Generálny sekretariát Rady v Úradnom vestníku Európskej únie.
    ---documentbreak---

               21.11.2008

               SK

               Úradný vestník Európskej únie

               L 310/31

         PREKLAD
   DOHODA
   medzi Európskou úniou a Gruzínskom o štatúte pozorovateľskej misie Európskej únie v Gruzínsku
   EURÓPSKA ÚNIA, ďalej len „EÚ“
   na jednej strane a
   GRUZÍNSKO, ďalej len „hostiteľský štát“,
   na strane druhej,
   spolu ďalej len „strany“,
   BERÚC DO ÚVAHY:
   pozývací list prezidenta Michaila Saakašviliho z 11. septembra 2008,
   jednotnú akciu Rady 2008/736/SZBP z 15. septembra 2008 o pozorovateľskej misii Európskej únie v Gruzínsku, EUMM Georgia,
   skutočnosť, že touto dohodou nie sú dotknuté práva a povinnosti strán podľa medzinárodných dohôd a iných nástrojov, ktorými sa zriaďujú medzinárodné súdy a tribunály, vrátane štatútu Medzinárodného trestného súdu,
   SA DOHODLI TAKTO:
   Článok 1
   Rozsah pôsobnosti a vymedzenie pojmov
   1.   Táto dohoda sa vzťahuje na misiu Európskej únie a jej personál.
   2.   Táto dohoda sa uplatňuje iba na území hostiteľského štátu.
   3.   Na účely tejto dohody:

               a)

               „misia EUMM Georgia“ je pozorovateľská misia EÚ v Gruzínsku zriadená jednotnou akciou Rady Európskej únie 2008/736/SZBP vrátane jej zložiek, síl, jednotiek, ústredia a personálu rozmiestneného na území hostiteľského štátu a prideleného k misii EUMM Georgia;

               b)

               „vedúci misie“ je vedúci misie EUMM Georgia, ktorého menuje Rada Európskej únie;

               c)

               „personál misie EUMM Georgia“ je vedúci misie, personál vyslaný členskými štátmi a inštitúciami EÚ a nečlenskými štátmi EÚ, ktoré EÚ vyzvala, aby sa zúčastnili misie EUMM Georgia, medzinárodný personál prijatý do misie EUMM Georgia na zmluvnom základe, určený na prípravu, podporu a vykonávanie misie a personál vykonávajúci misiu pre vysielajúci štát alebo inštitúciu EÚ v rámci misie. Nezahŕňa zmluvných dodávateľov alebo miestny personál;

               d)

               „ústredie“ je hlavné ústredie misie EUMM Georgia v Tbilisi;

               e)

               „vysielajúci štát“ je ktorýkoľvek členský alebo nečlenský štát EÚ, ktorý vyslal personál na misiu EUMM Georgia;

               f)

               „zariadenia“ sú všetky budovy, priestory a pozemky potrebné na výkon činností misie EUMM Georgia, ako aj na ubytovanie personálu misie EUMM Georgia;

               g)

               „miestny personál“ znamená personál pozostávajúci zo štátnych príslušníkov alebo osôb s povolením na trvalý pobyt v hostiteľskom štáte;

               h)

               „dodávateľ“ je akákoľvek osoba, ktorá misii EUMM Georgia dodáva tovar a/alebo služby súvisiace s činnosťami misie EUMM Georgia.

         Článok 2
   Všeobecné ustanovenia
   1.   Misia EUMM Georgia a personál misie EUMM Georgia dodržiava zákony a iné právne predpisy hostiteľského štátu a zdržiava sa konania alebo činnosti, ktoré sú nezlučiteľné s cieľmi misie.
   2.   Pokiaľ ide o výkon jej funkcií podľa tejto dohody, je misia EUMM Georgia samostatná. Hostiteľský štát rešpektuje unitárny a medzinárodný charakter misie EUMM Georgia.
   3.   Vedúci misie pravidelne informuje vládu hostiteľského štátu o počte členov personálu misie EUMM Georgia umiestnených na území hostiteľského štátu.
   Článok 3
   Identifikácia
   1.   Členom personálu misie EUMM Georgia sa poskytne identifikačná karta misie EUMM Georgia, ktorú vydá ministerstvo zahraničných vecí hostiteľského štátu a ktorú sú povinní vždy nosiť so sebou. Príslušným orgánom hostiteľského štátu sa poskytne vzor identifikačnej karty misie EUMM Georgia.
   2.   Vozidlá a iné dopravné prostriedky misie EUMM Georgia musia byť zreteľne označené značkami misie EUMM Georgia, ktorých vzor sa poskytne príslušným orgánom hostiteľského štátu, a/alebo osobitnými diplomatickými poznávacími značkami vydanými príslušnými orgánmi hostiteľského štátu.
   3.   Misia EUMM Georgia má právo vo svojom ústredí a na iných miestach vyvesiť vlajku EÚ, samostatne alebo spolu s vlajkou hostiteľského štátu, podľa rozhodnutia vedúceho misie. Štátne vlajky alebo insígnie národných zložiek misie EUMM Georgia môžu byť vyvesené v priestoroch misie EUMM Georgia alebo umiestnené na vozidlách a uniformách na základe rozhodnutia vedúceho misie.
   Článok 4
   Prekračovanie hraníc a pohyb na území hostiteľského štátu
   1.   Personál, majetok a dopravné prostriedky misie EUMM Georgia prekračujú hranice hostiteľskej strany cez oficiálne hraničné priechody, námorné prístavy a cez medzinárodné letové koridory.
   2.   Hostiteľská strana umožní misii EUMM Georgia a personálu misie EUMM Georgia vstup na územie hostiteľského štátu a odchod z neho. Po preukázaní príslušnosti k misii je personál misie EUMM Georgia vyňatý z pasovej a colnej kontroly a postupov, vízových a imigračných predpisov a akejkoľvek formy imigračnej kontroly s výnimkou pasovej kontroly pri vstupe na územie hostiteľského štátu a odchode z neho.
   3.   Personál misie EUMM Georgia nepodlieha právnym predpisom hostiteľského štátu, ktoré upravujú registráciu a kontrolu cudzincov, nenadobúda však žiadne právo na získanie trvalého pobytu alebo bydliska na území hostiteľského štátu.
   4.   Majetok a dopravné prostriedky misie EUMM Georgia, ktoré vstupujú na územie hostiteľského štátu, prechádzajú ním alebo z neho vystupujú na účely podpory misie EUMM Georgia, sú oslobodené od colných kontrol a postupov.
   5.   Vozidlá a lietadlá, ktoré sa používajú pre potreby misie nepodliehajú miestnym licenčným alebo registračným požiadavkám. Príslušné medzinárodné normy a predpisy sa naďalej uplatňujú.
   Ak je to potrebné, uzavrú sa dodatočné dojednania, ako je uvedené v článku 20.
   6.   Personál misie EUMM Georgia môže viesť motorové vozidlá, riadiť plavidlá a lietadlá na území hostiteľského štátu za podmienky, že má platný príslušný národný alebo medzinárodný vodičský preukaz, prípadne oprávnenie na riadenie lodí alebo lietadiel. Hostiteľský štát uznáva platnosť vodičských preukazov alebo oprávnení vydaných personálu misie EUMM Georgia bez dane alebo poplatku.
   7.   Misia EUMM Georgia a personál misie EUMM Georgia sa môžu spolu so svojimi vozidlami, lietadlami alebo akýmikoľvek inými dopravnými prostriedkami, vybavením a zásobami voľne a neobmedzene pohybovať na území hostiteľského štátu vrátane jeho výsostných vôd a vzdušného priestoru. Ak je to potrebné, v súlade s článkom 20 tejto dohody môžu byť uzavreté dodatočné dojednania.
   8.   Personál misie EUMM Georgia a miestny personál zamestnaný misiou EUMM Georgia môže na účely misie používať cesty, mosty, trajekty, letiská a prístavy bez toho, aby podliehal povinnosti platiť clá, poplatky, mýta, dane a podobné náklady, ak cesta slúži na plnenie služobných povinností. Misia EUMM Georgia nie je oslobodená od primeraných poplatkov za služby, o ktoré požiada a ktoré jej boli poskytnuté, za podmienok, ktoré sa vzťahujú na služby poskytované personálu hostiteľského štátu.
   9.   Majetok a dopravné prostriedky misie EUMM Georgia, ktoré vstupujú na územie hostiteľského štátu, prechádzajú ním alebo z neho vystupujú na účely podpory misie EUMM Georgia pred nadobudnutím platnosti tejto dohody, sú oslobodené od všetkých colných kontrol a postupov.
   Článok 5
   Výsady a imunity misie EUMM Georgia, ktoré udeľuje hostiteľský štát
   1.   Zariadenia EUMM Georgia sú nedotknuteľné. Zástupcovia hostiteľského štátu do nich nesmú vstúpiť bez súhlasu vedúceho misie.
   2.   Zariadenia misie EUMM Georgia, ich vybavenie a ostatný majetok v nich, ako aj dopravné prostriedky požívajú imunitu voči prehliadke, zhabaniu, zaisteniu alebo exekúcii.
   3.   Misia EUMM Georgia, jej majetok a aktíva, bez ohľadu na to, kde sa nachádzajú alebo kto je ich držiteľom, požívajú imunitu voči každej forme súdneho konania.
   4.   Archív a dokumenty misie EUMM Georgia sú bez ohľadu na ich miesto, kde sa nachádzajú, vždy nedotknuteľné.
   5.   Úradná korešpondencia misie EUMM Georgia je nedotknuteľná. Úradná korešpondencia je všetka korešpondencia týkajúca sa misie a jej funkcií.
   6.   Pokiaľ ide o kupovaný alebo dovážaný tovar, poskytované služby a zariadenia, ktoré misia EUMM Georgia využíva na účely misie, je misia EUMM Georgia oslobodená od všetkých vnútroštátnych, regionálnych a obecných odvodov, daní a poplatkov podobného charakteru. EUMM Georgia nie je oslobodená od platieb za poskytnuté služby.
   7.   Hostiteľský štát povolí vstup tovaru pre misiu a udelí výnimku z uplatňovania všetkých dovozných, vývozných a tranzitných povolení, licencií, ciel, poplatkov, mýta, daní a podobných nákladov okrem poplatkov za skladovanie, dopravu a iné poskytnuté služby.
   Článok 6
   Výsady a imunity misie EUMM Georgia, ktoré udeľuje hostiteľský štát
   1.   V súlade s medzinárodným právom nepodlieha personál misie EUMM Georgia žiadnej forme zatknutia alebo zadržania.
   2.   Dokumenty, korešpondencia a majetok personálu misie EUMM Georgia požívajú nedotknuteľnosť s výnimkou opatrení na exekúciu, ktoré sú povolené podľa odseku 6 tohto článku.
   3.   Personál misie EUMM Georgia za všetkých okolností požíva imunitu voči trestnej právomoci hostiteľského štátu. Vysielajúci štát alebo dotknutá inštitúcia EÚ sa môže podľa okolností zriecť imunity personálu misie EUMM Georgia voči trestnej právomoci. Takéto vzdanie sa musí byť vždy výslovné.
   4.   Personál misie EUMM Georgia požíva imunitu voči občianskej a správnej právomoci hostiteľského štátu, pokiaľ ide o slová vyslovené alebo napísané a o všetky činy vykonané pri výkone služobných funkcií. Ak sa proti personálu misie EUMM Georgia začne akékoľvek občianske konanie pred súdom hostiteľského štátu, ihneď o tom bude oboznámený vedúci misie a príslušný orgán vysielajúceho štátu alebo inštitúcia EÚ. Pred začatím súdneho konania vedúci misie a príslušný orgán vysielajúceho štátu alebo inštitúcia EÚ súdu potvrdí, či daný čin spáchal príslušník personálu misie EUMM Georgia pri výkone služobných funkcií. Ak bol čin spáchaný pri výkone služobných funkcií, konanie sa nezačne a uplatnia sa ustanovenia článku 17. Ak čin nebol spáchaný pri výkone služobných funkcií, môže konanie pokračovať. Potvrdenie vedúceho misie a príslušného orgánu vysielajúceho štátu alebo inštitúcie EÚ je záväzné pre súdnu právomoc hostiteľského štátu, ktorý ho nemôže napadnúť.
   Začatie konania zo strany člena personálu misie EUMM Georgia vylučuje, aby sa odvolával na imunitu voči súdnej právomoci v súvislosti s akýmkoľvek protinárokom, ktorý je priamo spojený s hlavným nárokom.
   5.   Člen personálu misie EUMM Georgia nie je povinný poskytnúť svedeckú výpoveď.
   6.   Vo vzťahu k členovi personálu misie EUMM Georgia nemožno prijať opatrenia na exekúciu okrem prípadu, keď sa proti nemu začne občianskoprávne konanie, ktoré sa nevzťahuje na jeho služobné funkcie. Majetok personálu misie EUMM Georgia, o ktorom vedúci misie potvrdí, že je potrebný na plnenie služobných funkcií, je oslobodený od zabavenia na účely splnenia povinnosti uloženej rozsudkom, rozhodnutím alebo rozkazom. V občianskoprávnych konaniach personál misie EUMM Georgia nepodlieha žiadnym obmedzeniam osobnej slobody alebo iným obmedzujúcim opatreniam.
   7.   Imunita personálu misie EUMM Georgia voči súdnej právomoci hostiteľského štátu ho neoslobodzuje od súdnej právomoci príslušného vysielajúceho štátu.
   8.   Personál misie EUMM Georgia je v súvislosti so službami poskytovanými misii EUMM Georgia vylúčený z predpisov o sociálnom zabezpečení, ktoré môžu platiť v hostiteľskom štáte.
   9.   Personál misie EUMM Georgia je oslobodený od akejkoľvek formy zdaňovania mzdy a požitkov v hostiteľskom štáte, ktoré mu vypláca misia EUMM Georgia alebo vysielajúci štát, ako aj zdaňovania akéhokoľvek príjmu, ktorý pochádza z územia mimo hostiteľského štátu.
   10.   Hostiteľský štát povolí v súlade s takými zákonmi a nariadeniami, aké môže prijať, vstup tovaru pre osobné použitie personálu misie EUMM Georgia a udelí výnimku z uplatňovania všetkých ciel, daní a súvisiacich poplatkov okrem poplatkov za skladovanie, dopravu a podobné služby. Hostiteľský štát povolí aj vývoz takéhoto tovaru. Personál misie EUMM Georgia je pri nákupe tovaru a služieb na domácom trhu oslobodený od DPH (cena nezahŕňa DPH) a daní v súlade so zákonmi hostiteľského štátu.
   11.   Batožina personálu misie EUMM Georgia je oslobodená od kontroly, pokiaľ neexistujú závažné dôvody predpokladať, že obsahuje tovar, ktorý nie je pre osobnú potrebu personálu misie EUMM Georgia, alebo tovar, ktorého dovoz alebo vývoz zakazuje zákon alebo ktorý podlieha kontrole podľa karanténnych predpisov hostiteľského štátu. Takáto kontrola sa uskutoční iba za prítomnosti dotknutého člena personálu misie EUMM Georgia alebo splnomocneného zástupcu misie EUMM Georgia.
   Článok 7
   Miestny personál
   Miestny personál požíva výsady a imunity iba v rozsahu, ktorý povoľuje hostiteľský štát. Hostiteľský štát však nad týmto personálom vykonáva svoju súdnu právomoc tak, aby pritom zbytočne nezasahoval do výkonu funkcií misie.
   Článok 8
   Oslobodenie od daní pre dodávateľov
   1.   Dodávanie tovaru a/alebo služieb misii EUMM Georgia dodávateľom je oslobodené od nepriamych daní (cena nezahŕňa daň).
   2.   Dovoz tovaru dodávateľom, ktorý sa zakúpil pre činnosti misie EUMM Georgia, je oslobodený od všetkých ciel vrátane DPH.
   3.   Misii EUMM Georgia nevzniká zodpovednosť voči hostiteľskému štátu za akékoľvek porušenie gruzínskych právnych predpisov týkajúcich sa daní zo strany dodávateľa.
   4.   Ministerstvo financií Gruzínska v spolupráci s misiou EUMM Georgia vypracuje opatrenia na vykonávanie oslobodenia od daní ustanoveného v tomto článku.
   Článok 9
   Disciplinárna právomoc
   Príslušné orgány vysielajúceho štátu majú právo vykonávať na území hostiteľského štátu všetku disciplinárnu právomoc, ktorú im udeľuje právo vysielajúceho štátu, pokiaľ ide o všetkých členov personálu misie EUMM Georgia podliehajúcich príslušnému právu vysielajúceho štátu.
   Článok 10
   Bezpečnosť
   1.   Hostiteľský štát je prostredníctvom svojich vlastných kapacít plne zodpovedný za bezpečnosť personálu misie EUMM Georgia.
   2.   Na tento účel hostiteľský štát prijme všetky opatrenia potrebné na ochranu a bezpečnosť misie EUMM Georgia a jej personálu. Akékoľvek osobitné ustanovenia navrhnuté hostiteľským štátom sa musia pred ich vykonaním dohodnúť s vedúcim misie. Hostiteľský štát povoľuje a bezplatne podporuje činnosti týkajúce sa evakuácie personálu misie EUMM Georgia zo zdravotných dôvodov. Ak je to potrebné, uzavrú sa dodatočné dojednania, ako je uvedené v článku 20.
   Článok 11
   Uniforma
   1.   Personál misie EUMM Georgia nosí národnú uniformu alebo civilný odev s charakteristickým označením misie EUMM Georgia.
   2.   Nosenie uniformy podlieha pravidlám, ktoré vydáva vedúci misie.
   Článok 12
   Spolupráca a prístup k informáciám
   1.   Hostiteľský štát v plnej miere spolupracuje a podporuje misiu EUMM Georgia a personál misie EUMM Georgia.
   2.   Na základe žiadosti, a ak je to potrebné na plnenie poslania misie EUMM Georgia, poskytne hostiteľský štát personálu misie EUMM Georgia účinný prístup k:

               —

               budovám, zariadeniam, miestam a úradným vozidlám vo vlastníctve, v prenájme alebo užívaní hostiteľského štátu, ktoré sú relevantné pre mandát misie EUMM Georgia,

               —

               dokumentom, materiálom a informáciám pod kontrolou hostiteľského štátu, ktoré sú dôležité pre plnenie mandátu misie EUMM Georgia.

         Ak je to potrebné, uzavrú sa dodatočné dojednania, ako je uvedené v článku 20.
   3.   Vedúci misie a hostiteľský štát sa pravidelne radia a prijímajú vhodné opatrenia na zabezpečenie úzkeho a vzájomného prepojenia na každej príslušnej úrovni. Hostiteľský štát môže vymenovať styčného dôstojníka pre misiu EUMM Georgia.
   Článok 13
   Podpora hostiteľského štátu a uzavieranie zmlúv
   1.   Hostiteľský štát súhlasí, že na žiadosť misie EUMM Georgia pomôže pri hľadaní vhodných zariadení.
   2.   Hostiteľský štát na základe žiadosti bezplatne poskytne zariadenia vo svojom vlastníctve, ak sú takéto zariadenia k dispozícii a ak sa o ne požiada na účely výkonu správnych a prevádzkových činností misie EUMM Georgia.
   3.   Hostiteľský štát v rámci svojich možností a kapacít pomáha pri príprave, zriadení, výkone a podpore misie vrátane spoločných zariadení a vybavenia pre odborníkov misie EUMM Georgia.
   4.   Pomoc a podpora misie zo strany hostiteľského štátu sa poskytuje za rovnakých podmienok ako pomoc a podpora poskytovaná občanom hostiteľského štátu.
   5.   Misia EUMM Georgia má podľa zákonov a právnych predpisov hostiteľského štátu právnu spôsobilosť na plnenie misie, a to najmä na účely otvorenia bankových účtov a získania hnuteľného majetku a disponovania s ním a aby mohla byť účastníkom súdnych konaní.
   6.   Právo, ktoré sa uplatňuje pri zmluvách uzavretých misiou EUMM Georgia v hostiteľskom štáte, určia príslušné zmluvy.
   7.   Zmluva môže stanoviť, že konanie na urovnanie sporov uvedené v článku 17 ods. 3 a 4 sa uplatňuje na spory, ktoré vznikli z uplatňovania zmluvy.
   8.   Hostiteľský štát uľahčí vykonávanie zmlúv, ktoré misia EUMM Georgia uzavrela s obchodnými subjektmi na účely operácie.
   Článok 14
   Zmena zariadení
   1.   Misia EUMM Georgia je oprávnená stavať, meniť alebo inak upravovať zariadenia podľa svojich prevádzkových požiadaviek.
   2.   Za tieto stavby, zmeny alebo úpravy nežiada hostiteľský štát od misie EUMM Georgia kompenzáciu.
   Článok 15
   Zosnulí členovia personálu EUMM Georgia
   1.   Vedúci misie má právo prijať a vykonať vhodné opatrenia na repatriáciu zosnulých členov personálu misie EUMM Georgia, ako aj ich osobného majetku.
   2.   Bez súhlasu dotknutého štátu a prítomnosti zástupcu misie EUMM Georgia a/alebo dotknutého štátu sa nesmie uskutočniť pitva žiadneho zosnulého člena misie EUMM Georgia.
   3.   V záujme rýchlej repatriácie zosnulého člena personálu misie EUMM Georgia spolupracuje hostiteľský štát a misia EUMM Georgia v maximálnej možnej miere.
   Článok 16
   Oznámenia
   1.   Misia EUMM Georgia môže zriaďovať a prevádzkovať vysielacie a prijímacie rádiové stanice, ako aj satelitné systémy. Spolupracuje s príslušnými orgánmi hostiteľského štátu s cieľom predchádzať konfliktom pri využívaní vhodných frekvencií. Hostiteľský štát zaručí bezplatný prístup k frekvenčnému spektru.
   2.   Misia EUMM Georgia má právo na neobmedzenú komunikáciu prostredníctvom rádia (vrátane satelitného, mobilného alebo prenosného rádia), telefónu, telegrafu, faxu a ostatných prostriedkov, ako aj právo inštalovať zariadenia potrebné na udržiavanie takejto komunikácie v rámci zariadení misie EUMM Georgia a medzi nimi vrátane kladenia káblov a pozemných vedení na účely operácie.
   3.   V rámci vlastných zariadení môže misia EUMM Georgia vykonávať opatrenia potrebné na doručovanie pošty adresovanej do a z misie EUMM Georgia a/alebo členom alebo od členov personálu misie EUMM Georgia.
   Článok 17
   Nároky v prípade úmrtia, zranenia, škody alebo straty
   1.   Misia EUMM Georgia a personál misie EUMM Georgia nenesie zodpovednosť za škody alebo straty na civilnom alebo štátnom majetku, ktoré súvisia s prevádzkovými potrebami, alebo za škody alebo straty spôsobené činnosťami v súvislosti s občianskymi nepokojmi alebo s ochranou misie EUMM Georgia.
   2.   S cieľom dosiahnuť priateľské urovnanie sa nároky na náhradu škody alebo straty na civilnom alebo štátnom majetku, na ktoré sa nevzťahuje odsek 1, ako aj nároky v prípade úmrtia alebo zranenia osôb a nároky na náhradu škody alebo straty na majetku misie EUMM Georgia postúpia misii EUMM Georgia prostredníctvom príslušných orgánov hostiteľského štátu, pokiaľ ide o nároky vznesené právnickými alebo fyzickými osobami z hostiteľského štátu, alebo sa postúpia príslušným orgánom hostiteľského štátu, pokiaľ ide o nároky, ktoré vzniesla misia EUMM Georgia.
   3.   V prípade, že nemožno dosiahnuť urovnanie sporu zmierom, nárok sa predloží komisii pre nároky, ktorá pozostáva v rovnakej miere zo zástupcov misie EUMM Georgia a zástupcov hostiteľského štátu. Urovnanie nárokov sa dosiahne spoločnou dohodou.
   4.   Ak nemožno dosiahnuť urovnanie nárokov v rámci komisie pre nároky:

               a)

               spor o nároky do 40 000 EUR vrátane sa urovná diplomatickou cestou medzi hostiteľským štátom a zástupcami EÚ;

               b)

               spor v prípade nárokov, ktoré prekračujú sumu uvedenú v písmene a), sa podá na rozhodcovský súd, ktorého rozhodnutia sú záväzné.

         5.   Rozhodcovský súd pozostáva z troch rozhodcov, pričom jedného rozhodcu menuje hostiteľský štát, druhého rozhodcu menuje misia EUMM Georgia a tretieho rozhodcu menuje spoločne hostiteľský štát a misia EUMM Georgia. Ak jedna zo strán nevymenuje rozhodcu do dvoch mesiacov alebo ak sa pri vymenovaní tretieho rozhodcu nedosiahne dohoda medzi hostiteľským štátom a misiou EUMM Georgia, dotknutého rozhodcu vymenuje predseda Súdneho dvora Európskych spoločenstiev.
   6.   Medzi misiou EUMM Georgia a správnymi orgánmi hostiteľského štátu sa uzavrie správna dohoda s cieľom určiť právomoci komisie pre nároky a rozhodcovského súdu, postup uplatniteľný v rámci týchto orgánov a podmienky, za ktorých sa majú nároky vznášať.
   Článok 18
   Spojenie a spory
   1.   Všetky otázky, ktoré vzniknú v súvislosti s uplatňovaním tejto dohody, spoločne preskúmajú zástupcovia misie EUMM Georgia a príslušné orgány hostiteľského štátu.
   2.   Ak nedôjde k urovnaniu, spory týkajúce sa výkladu alebo uplatňovania tejto dohody sa urovnajú medzi hostiteľským štátom a zástupcami Eú výlučne diplomatickou cestou.
   Článok 19
   Iné ustanovenia
   1.   Ak táto dohoda odkazuje na výsady, imunity a práva misie EUMM Georgia a personálu misie EUMM Georgia, vláda hostiteľského štátu je zodpovedná za vykonávanie a dodržiavanie takýchto imunít, výsad a práv zo strany príslušných miestnych orgánov hostiteľského štátu.
   2.   Žiadne ustanovenie tejto dohody nemá za cieľ alebo sa nechápe ako odchýlka od žiadnych práv, ktorých sa môže dovolať členský štát EÚ alebo iný štát, ktorý prispieva na misiu EUMM Georgia podľa iných dohôd.
   Článok 20
   Vykonávacie dojednania
   Na účely uplatňovania tejto dohody môžu prevádzkové, správne a technické otázky podliehať osobitným dojednaniam, ktoré sa uzavrú medzi vedúcim misie a správnymi orgánmi hostiteľského štátu.
   Článok 21
   Záverečné ustanovenia
   1.   Táto dohoda nadobúda platnosť dňom, keď sa stranám diplomatickou cestou doručí posledné písomné oznámenie o tom, že príslušné vnútorné postupy strán, ktoré sú potrebné k nadobudnutiu platnosti dohody, sú ukončené.
   2.   Bez ohľadu na odsek 1 ustanovenia obsiahnuté v článku 4 ods. 8, článku 5 ods. 1 až 3, článku 5 ods. 6 a 7, článku 6 ods. 1, 3, 4 a 6, článku 6 ods. 8 až 10, článkov 14 a 17 sa považujú za ustanovenia, ktoré sa začali uplatňovať dňom rozmiestnenia prvých členov personálu misie EUMM Georgia, ak tento deň predchádzal dňu nadobudnutia platnosti tejto dohody.
   3.   Táto dohoda sa môže meniť a dopĺňať po vzájomnej písomnej dohode strán. Zmeny a doplnenia sa vykonajú vo forme samostatných protokolov, ktoré budú tvoriť neoddeliteľnú súčasť dohody a nadobudnú platnosť v súlade s článkom 21 ods. 1 tejto dohody.
   4.   Táto dohoda je platná dovtedy, kým jedna zo strán písomne neinformuje druhú stranu o svojom želaní skončiť jej platnosť. Platnosť dohody skončí uplynutím šiestich mesiacov od doručenia takého oznámenia. Skončením platnosti tejto dohody nie sú dotknuté práva alebo povinnosti vyplývajúce z vykonávania tejto dohody pred skončením jej platnosti.

      V Bruseli 3. novembra 2008 v dvoch pôvodných vyhotoveniach v anglickom jazyku.

            Za Európsku úniu

            Za Gruzínsko


title: Rozhodnutie Rady zo 7. apríla 1995 o podpísaní Dohovoru o colnom vybavovaní kontajnerov spoločného fondu pool, používaných v medzinárodnej doprave (Ženeva, 21. január 1994) zo strany spoločenstva, bez výhrady ratifikácie

text:
Dôležité právne oznámenie

|

31995D0137

Úradný vestník L 091 , 22/04/1995 S. 0045 - 0045

		Rozhodnutie Radyzo 7. apríla 1995o podpísaní Dohovoru o colnom vybavovaní kontajnerov spoločného fondu "pool", používaných v medzinárodnej doprave (Ženeva, 21. január 1994) zo strany spoločenstva, bez výhrady ratifikácie(95/137/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 113, v súvislosti s prvou vetou článku 228 (2),so zreteľom na návrh Komisie,keďže sa Dohovor o colnom vybavovaní kontajnerov spoločného fondu "pool", používaných v medzinárodnej doprave, ďalej len "dohovor", dohodnutý pod záštitou Organizácie spojených národov a podpísaný v Ženeve 21. januára 1994, snaží podporiť efektívne využitie kontajnerov v medzinárodnej doprave tým, že uľahčuje administratívne postupy najmä z hľadiska zníženia prepravy prázdnych jednotiek;keďže článok 14 (3) dohovoru umožňuje jeho podpis regionálnymi, hospodárskymi, integrovanými organizáciami;keďže na základe hlavných praktických výhod pre hospodárskych operátorov, dohovor by sa mal schváliť a podpísať zo strany spoločenstva bez výhrady ratifikácie;keďže by však dohovor mal byť napriek tomu akceptovaný s výhradou, odrážajúcou niektoré prekážky týkajúce sa colnej únie a súčasnej úrovne harmonizácie vzhľadom na dovoz a vývoz náhradných častí pre opravy a príslušenstva a výstroja kontajnerov;keďže, z toho dôvodu by sa spoločenstvo malo stať zmluvnou stranou dohovoru s vyššie uvedenou výhradou,ROZHODLA TAKTO:Článok 1Dohovor o colnom vybavovaní kontajnerov spoločného fondu "pool", používaných v medzinárodnej doprave, sa týmto v mene spoločenstva schvaľuje s výhradou týkajúcou sa záležitostí, ktoré podliehajú jeho výlučnej kompetencii.Znenie dohovoru a výhrada spoločenstva, ktorá je jeho súčasťou, sú uvedené v prílohách I a II.Znenie oznámenia uvedeného v článku 14 (3) dohovoru je v prílohe III.Článok 2Predseda Rady je týmto oprávnený určiť osobu splnomocnenú:- podpísať dohovor, aby bol záväzný pre spoločenstvo, bez výhrady ratifikácie,- postupovať pri oznamovaní tak, ako je uvedené v článku 14 (3) dohovoru.V Luxemburgu 7. apríla 1995Za RadupredsedaJ. Rossi--------------------------------------------------